stanford-oval/wikipedia huggingface dataset:
Borderterrieri
Terveystilanne

Borderterrieri on verraten terve rotu. Luuston kuvaustulokset ovat olleet erinomaisia, pääsääntöisesti A- ja B-asteita, eikä kyynärissä ja polvissa ole juuri havaittu ongelmia.
Uudempia ongelmakohtia ovat epileptistyyppiset ns. borderkohtaukset (vaikkakaan tarkkaa yhteyttä epilepsiaan ei ole havaittu), joissa koira saattaa olla poissaoleva tai kouristella. Kohtaukset ovat kuitenkin jossain määrin periytyviä, joten näitä ns. kohtauskoiria on saatu suljettua jalostuksesta. Kohtauksien ongelma tosin on, että ne puhkeavat vasta aikuisella koiralla, joten useita yksilöitä on tässä vaiheessa ehditty jo käyttää jalostukseen.
Rodussa on jonkin verran esiintynyt myös yliherkkyyttä niin ruoka-aineille kuin muillekin ulkoisille ärsykkeille. Lyhytkuonoisena borderterriereillä esiintyy jonkin verran purentavikoja ja vuosittain syntyy myös pentuja, joilla on hännässä mutka tai nikamamuutos.
Borderterrieri ei kuulu Kennelliiton perinnöllisten vikojen ja sairauksien kartoitusohjelma PEVISAan, eikä rodulla myöskään ole tutkimus- tai kuvauspakkoa jalostuskäyttöä ajatellen.
Borderterrierillä on karkea turkki, josta kuollut karva on nypittävä aika ajoin pois.
Borderterrieri on luonteeltaan useita muita terrierirotuja sosiaalisempi.
Luolametsästykseen jalostettu borderterrieri on yhä varsin terve koirarotu.
Make a Change... Kill Yourself

| Make a Change> .. Kill Yourself |
| --- | --- |

Tiedot
Toiminnassa:  2004–
Tyylilaji:  black metal
Kotipaikka:  Kööpenhamina, Tanska
Laulukieli:  englanti
Jäsenet:  Ynleborgaz   Nattetale  
Entiset jäsenet:  Demonica  
Levy-yhtiö:  Black Hate Production
Infobox OKNimi-testi OK: 
Make a Change... Kill Yourself on tanskalainen kaksijäseninen black metal -yhtye. Yhtye on perustettu vuonna 2004 Kööpenhaminassa. Se sai alkunsa Ynleborgazin kesällä 2004 saamista itsemurhakirjeistä. Yhtyeen musiikkia voisi luonnehtia suicide black metalliksi, mikä heijastuu niin musiikilliseen hidastempoisuuteen, kitarariffien, sanoituksen kuin levyjen kansikuvataiteen muodossa.
Historia

Make a Change... Kill Yourself sai alkunsa Ynleborgazin aloitteesta. Hän tunsi tarvetta luoda musiikillista tukea omille, uusille tunnetiloilleen, jotka avautuivat hänen saatuaan  itsemurhakirjeitä vuoden 2004 kesällä. Yhtyeen ensimmäiselle levylle Ynleborgaz sävelsi musiikit kahden kuukauden ajanjakson aikana. Ensimmäisen levyn kappaleista suurin osa oli lajityypille epätyypillisesti pitkiä, lyhimmän ollessa 13 ja puoli minuuttia pitkä ja pisimmän venyessä hieman yli 27 minuuttiin, debyyttialbumi sisälsikin vain neljä kappaletta. Yhtyeen toinen albumi sisälsi niin ikään vain kaksi kappaletta, joiden yhteispituus oli 41 minuuttia.
Diskografia > Kokopitkät

Make a Change... Kill Yourself (2005)
II (2007)
Fri (2012)
IV (2018)
Oblivion Omitted (2019)
Aiheesta muualla

Make a Change... Kill Yourself Encyclopaedia Metallumissa (englanniksi)
Make a Change... Kill Yourself Last.fm:ssä (englanniksi)
Make a Change... Kill Yourself Myspacessa (englanniksi) (epävirallinen)
Lukas Loules

Lukas Loules (s. Hilbert, 23. joulukuuta 1972 Hampuri) on saksalainen säveltäjä, sanoittaja, musiikintuottaja ja laulaja.
Aiheesta muualla

https://www.lukasloules.com
IMDb–Lukas Hilbert
M. E. Lehtinen

| M>  E. Lehtinen |
| --- | --- |
 M. E. Lehtinen 1920-luvun alussa.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Turun eteläinen
Henkilötiedot
Syntynyt: 4. syyskuuta 1878 Loimaan pitäjä
Kuollut: 19. elokuuta 1966 (87 vuotta) Turku
Ammatti:  puuseppä
Moses Evert Lehtinen (synt. Seppälä, 4. syyskuuta 1878 Loimaan pitäjä – 19. elokuuta 1966 Turku) oli suomalainen poliitikko, joka toimi SDP:n kansanedustajana vuosina 1919–1922.
Elämä

Loimaan pitäjän Kuttilan kylän Seppälän torpassa syntyneen M. E. Lehtisen vanhemmat olivat kyläseppä Topias Seppälä (1835-1909) ja Maija Stiina Maijantytär (1842-1902). Lehtinen oli maataloustöissä muun muassa Perttulassa vuoteen 1897, jolloin hän muutti Turkuun puusepänoppiin. Vuonna 1911 Lehtinen siirtyi Sosialisti-lehden ilmoitusmyyjäksi ja taloudenhoitajaksi. Lehtinen palasi jälleen puusepäksi 1921 ja perusti myöhemmin oman liikkeen, jota hän pyöritti vuoteen 1954 saakka.
Lehtinen oli aikakautensa tunnetuimpia työväenliikkeen vaikuttajia Turun seudulla. Hän liittyi Turun työväenyhdistyksen ja sosialidemokraattisen puolueen jäseneksi vuonna 1900. Lehtinen oli muun muassa Turun puuseppien ammattiosaston puheenjohtaja ja kuului vuosikymmenten ajan Varsinais-Suomen sosialidemokraattisen piiritoimikuntaan. Merkittävimmän työnsä Lehtinen teki Sosialistin taustavoimana. Hän oli lehden johtokunnan jäsen vuodesta 1907 ja toimi sen puheenjohtajana sisällissotaan saakka. Lehtinen ei osallistunut punaisten toimintaan, mutta valkoisten vallattua Turun hänet vangittiin silti muutamaksi päiväksi komendantti Edgar Grönblomin käskystä. Sodan jälkeen Lehtinen huolehti Sosialistin omaisuudesta ja oli syksyllä 1918 perustamassa uutta lehtiyhtiötä lakkautetun osuuskunnan tilalle.
Lehtinen valittiin kansanedustajaksi vuonna 1919, mutta ei onnistunut myöhemmin uusimaan paikkaansa. Nummenmäessä asunut Lehtinen oli Kaarinan kunnanvaluuston jäsen vuodesta 1924 lähtien ja toimi pitkään sen puheenjohtajana. Hän oli myös Nummenmäen sosialidemokraattisen työväenyhdistyksen perustajajäsen ja puheenjohtaja. Turun kaupunginvaltuuston jäsen Lehtinen oli 1919-1920 ja jälleen vuodesta 1939, jolloin Nummenmäki liitettiin Turkuun. M. E. Lehtinen kuoli 87-vuotiaana elokuussa 1966. Hänet on haudattu Turun hautausmaahan.
Perhe

M. A. Lehtisen puoliso oli turkulainen Lydia Amanda Lindblom (1878-1978), jonka kanssa hän avioitui vuonna 1903. Perheessä oli kolme lasta.
Aiheesta muualla

Kuvia tai muita tiedostoja aiheesta M. E. Lehtinen Wikimedia Commonsissa
Mannerheimin muistolaatta (Kalisz)

Mannerheimin muistolaatta Kaliszissa
Stanisław Wojciechowskin mukaan nimetty Kaliszin valtiollinen ammattikorkeakoulu
Suomen marsalkka, presidentti Carl Gustaf Mannerheimin muistolaatta paljastettiin Kaliszissa, Puolassa 7. kesäkuuta 2014. Muistolaatan paljastivat ministeri Ilkka Suominen ja rouva Riitta Suominen.
Muistolaatan yhteydessä sisääntuloaulassa on Mannerheimin tarina ja valokuvia. Laatta sijaitsee Puolan tasavallan toisen presidentin Stanisław Wojciechowskin mukaan nimetyssä Kaliszin valtiollisessa ammattikorkeakoulussa (puol. Państwowa Wyższa Szkoła Zawodowa im. Prezydenta Stanisława Wojciechowskiego) osoitteessa Nowy Świat 4, Kalisz. Rakennus oli Aleksandran rakuunarykmentin käytössä.
Valmistuttuaan Nikolain ratsuväkiopistosta vuonna 1889 kornetti Carl Gustav Emil Mannerheim sai 10. elokuuta 1889 komennuksen Puolan alueella olevaan Kaliszin kaupungissa olevaan 15. Aleksandran rakuunarykmenttiin. Mannerheim toimi eskadroonan nuorimpana upseerina. Joulukuussa 1890 Mannerheim sai virkasiirron Chevalier-kaartin rykmenttiin Pietariin.
Mannerheimin muistolaatta

Mannerheimin muistolaattoja on ainakin seuraavissa paikoissa:
Mannerheimin muistolaatta, Latvian Aprikissa
Mannerheimin muistolaatta, Puolan Kaliszissa
Mannerheimin muistolaatta, Sveitsissä Montreux’ssa
Mannerheimin muistolaatta, Venäjällä Pietarissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mannerheimin muistolaatta”, voi hakea sivunnimihaulla, laajalla sivunnimihaulla tai tekstihaulla.
Markkinarauha

Markkinarauha oli aiemmin Suomessa ja Ruotsissa käytössä ollut lain antama turva, joka suojasi markkinoilla olevia ihmisiä, niin myyjiä kuin ostajiakin.
Vuodelta 1734 peräisin olevan lain kauppakaaren 7 luvun 6 pykälän mukaan "Jos rymäkkä, meteli ja tappelu tapahtuu, sittenkuin julkiset markkinat julistetut owat, rangaistakoon syypää lain mukaan, ja sakoitettakoon rauhan rikkomisesta kymmenen talaria." Vuonna 1866 annetussa asetuksessa säädettiin raskauttavaksi seikaksi, jos pahoinpitely tapahtui yleisellä tiellä, kadulla, torilla tai yleisillä markkinoilla.
Vuoden 1889 rikoslain myötä kauppakaaressa olevat rangaistusmääräykset rikoksista, joista yleisessä rikoslaissa oli säädetty rangaistus, lakkasivat olemasta voimassa. Entisestä markkinarauhan rikkomisesta rankaistiin nyt rikoslain 16 ja 21 lukujen mukaan.
Mario Vazquez

| Mario Vazquez> Henkilötiedot |
| --- | --- |
Syntynyt: 15. kesäkuuta 1977 (ikä 47) Bronx, New York, Yhdysvallat
Ammatti:  laulaja
Muusikko
Aktiivisena:  2006–
Tyylilajit:  R&B, pop
Levy-yhtiöt:  Arista (2006–2007)
  [ Muokkaa Wikidatassa ] [ ohje ]  
Mario Adrian Vazquez (s. 15. kesäkuuta 1977 Bronx, New York, Yhdysvallat) on yhdysvaltalainen R&B-laulaja, jonka sukujuuret ovat Puerto Ricossa. Hän nousi julkisuuteen kilpailtuaan American Idol -kykyjenetsintäohjelman neljännellä tuotantokaudella. Vazquez selviytyi kilpailussa aina finaaliin asti, muttei ottanut finaalipaikkaa vastaan vedoten henkilökohtaisiin syihin.
Vazquezin toistaiseksi ainoa albumi, Mario Vazquez, julkaistiin syyskuussa 2006. Melko kehnosti menestyneen albumin suurin hittikappale oli singlenäkin julkaistu Gallery.
Aiheesta muualla

Mario Vazquezin sivusto (englanniksi)
Mario Vazquez Myspacessa (englanniksi)
László Boros

| Mitalit> Maa:   Unkari.Poikien ammunta.MM-kilpailut  | Mitalit> Maa:   Unkari.Poikien ammunta.MM-kilpailut  | Mitalit> Maa:   Unkari.Poikien ammunta.MM-kilpailut  | Maa:   Unkari> Poikien ammunta. |
| --- | --- | --- | --- |
|  Kultaa | Plzeň 2008 | 10 m liikkuva maali |  |
|  Kultaa | Heinola 2009 | 50 m liikkuva maali |  |
|  Hopeaa | Plzeň 2008 | 50 m liikkuva maali, sekajuoksut |  |
|  Hopeaa | Heinola 2009 | 10 m liikkuva maali |  |
|  Hopeaa | Heinola 2009 | 50 m liikkuva maali, sekajuoksut |  |
|  Pronssia | Plzeň 2008 | 10 m liikkuva maali, joukkue |  |
László Boros (s. 30. joulukuuta 1989) on unkarilainen riistamaaliampuja ja nuorten maailmanmestari.
Boros on saavuttanut MM-kilpailuissa Plzeňissä 2008 ja Heinolassa 2009 kaksi kultaa, kolme hopeaa ja yhden pronssin.
László Bíró (piispa)

László Biró

László Bíró (s. 31. lokakuuta 1950) on unkarilainen roomalaiskatolinen piispa. Hänet vihittiin papiksi Pécsin hiippakuntaan 23. kesäkuuta 1974 ja nimitettiin Kalocsa-Kecskemétin arkkihiippakunnan vihkipiispaksi sekä Castra Galbaen titulaaripiispaksi 18. huhtikuuta 1994. Piispaksi vihkiminen seurasi 21. toukokuuta. Pääkonsekraattorina toimi László Paskai, jota avustivat László Dankó ja Mihály Mayer.
Bíró sai 20. marraskuuta 2008 nimityksen Unkarin sotilaspiispaksi.
MagnumLive

| MagnumLive Oy |
| --- | --- |

Tunnuslause:  Meistä on moneksi!
Yritysmuoto:  Osakeyhtiö
Perustettu:  1991
Toimitusjohtaja:  Veikko Lehtola
Puheenjohtaja:  Jouko Paananen
Kotipaikka:  Vantaa
Toimiala:  Ohjelmatoimistot ja manageripalvelut
Tuotteet:  Tapahtumapalvelut, messuosastojen toteutukset, tekniset toteutukset, esiintyjät ja viihdeohjelmat
Liikevaihto:  (2016) 11,3 M€ 
Kotisivu:  www.magnumlive.fi
Infobox OKVirheellinen NIMI-arvo: 
MagnumLive Oy on suomalainen ohjelma- ja tapahtumatuotantotalo. Yhtiö jakaa toimintansa neljään lohkoon; tapahtumatuotantoon, tekniseen toteutukseen, messuosastojen toteutukseen sekä esiintyjä- ja ohjelmapalveluun.
Vuonna 2016 MagnumLiven liikevaihto oli 11,3 miljoonaa euroa.
MagnumLive Oy on enemmistöosakas konsernissa, jonka se muodostaa yhdessä tekniseen toteutukseen keskittyneiden yhtiöiden RMC Light & Sound Oy:n ja Lakeus Sound Oy:n kanssa. Konsernin palveluksessa on lähes 50 kokopäiväistä alan ammattilaista ja sen toimipisteet sijaitsevat Vantaalla, Turussa sekä Seinäjoella. Vuonna 2016 konsernin liikevaihto oli 14,3 miljoonaa euroa.
MagnumLiveen on fuusioitunut useita alalla pitkään toimineita yhtiötä: Extra Viihde Oy (artisti- ja ohjelmapalvelut), Magnum Music Oy (levy-yhtiö), Musiikkimyynti Oy (artistipalvelut), Promosystems Oy (tekninen toteutus ja videotuotanto), Manari Oy (musiikki- ja komiikkateatterituotannot), Viihdekeskus Oy (Viihdekeskusten ja hotellien ohjelmapalvelut) sekä Formaatti Oy (messuosastojen suunnittelu ja toteutus).
Yritysfuusioiden ansiosta MagnumLive on 100 % omavarainen tapahtumatuotantojen toteuttaja. MagnumLiven palvelukonseptiin kuuluu yhden luukun periaate: asiakas saa kaikki alan palvelut yhdeltä toimijalta.
Historia

MagnumLive Oy toimi aiemmin nimellä Extra Viihde Oy. MagnumLive-nimisenä yhtiö on toiminut vuodesta 2012 alkaen. Yhtiön historia ulottuu vuoteen 1969, jolloin Extra Viihdepalvelut Suomi Ky perustettiin. Vuonna 1991 se muutettiin osakeyhtiöksi.
Promosystems Oy (perustettu 1984), joka toteutti yleisö- ja yritystapahtumien tekniikkaa kotimaassa ja Euroopassa, fuusioitiin Extra Viihteeseen vuonna 2012. Pääkaupunkiseudulla toimineet viihdetoimistot Musiikkimyynti Oy (perustettu 1978) ja Manari Oy (perustettu 1984) sulautettiin vuonna 2009 ja 2011 osaksi Extra Viihdettä. Vuonna 2010 Viihdekeskus Oy:n liiketoiminta liitettiin osaksi Extra Viihdettä, jolloin yhtiön toiminta laajeni myös Lapin hiihtokeskusten sekä Etelä-Suomen yökerhojen viihdetarjontaan.
Vuonna 1987 perustettu messu- ja suunnittelutoimisto Formaatti Oy:n liiketoiminta fuusioitui MagnumLiveen kesällä 2015. Vuonna 2003 perustettu levy-yhtiö Magnum Music Oy on nykyään MagnumLiven levymerkki, joka julkaisee kotimaista viihdettä.
MagnumLive-konserniin kuuluu kaksi itsenäistä teknistä toteutusta harjoittavaa sisaryhtiötä, RMC Light & Sound Oy (perustettu 1980, konsernissa vuodesta 2011) ja Lakeus Sound Oy (perustettu 2008, konsernissa vuodesta 2015). MagnumLive ja RMC Light & Sound kuuluvat myös KOKO Tapahtumaan, joka on alalla toimivien yritysten yhteismarkkinointiryhmä.
Toiminta

Yritys toteuttaa monipuolisena alihankkijana yleisö- ja yritystapahtumapalveluja, messuosastoja sekä tilaratkaisuja Suomessa ja ulkomailla. MagnumLive tarjoaa myös kattavat esiintyjä-, elämys- ja ohjelmapalvelut.
Yhtiö huolehtii vuosittain yli 4 000 esiintyjä- ja tapahtumatoimeksiannosta.
Aiheesta muualla

MagnumLive Oy
RMC Light & Sound Oy
Lakeus Sound Oy
Magnum Musicin sivusto
MagnumShop
László Csongrádi

| Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Maa:   Unkari> Miesten miekkailu. |
| --- | --- | --- | --- |
|  Kultaa | Soul 1988 | säilän joukkuekilpailu |  |
László Csongrádi (s. 5. kesäkuuta 1959) on unkarilainen entinen miekkailija, jonka aseena oli säilä. Hän oli mukana Unkarin miehistössä Soulin olympialaisissa 1988, jolloin se voitti kultaa. Hänen lisäkseen Unkarin joukkueeseen kuuluivat György Nébald, Bence Szabó, Imre Bujdosó ja Imre Gedővári.
Makarapa

Käsin tehty makarapa joka on koristeltu jalkapalloaihein.
Makarapa on kypärä, jota jalkapallofanit käyttivät Etelä-Afrikassa jalkapallon maailmanmestaruuskilpailujen lopputurnauksen aikana. Päähineet on valmistettu työmaakypäristä ja koristeltu persoonallisin lisäkkein. Kypärän keksi Alfred Baloyi, joka sai ystävältään vuonna 1979 kypärän suojaksi lähtiessään jalkapallo-otteluun. Otteluissa sattui usein väkivallantekoja.
Isä Alfred Baloy ja hänen poikansa Lovemore ovat laajentaneet aiemman tienvarsikaupan suurimuotoisemmaksi yritystoiminnaksi, ja kypäriä syntyy 80 kypärän päivävauhdilla. Kypärässä ei ole MM-lopputurnauslogoa, koska Fifa ei ole myöntänyt lupaa sen käyttöön.
Makarapa tarkoittaa 'kuljeskelevaa työläistä' Witwatersrandin kaivoksissa Gautengissa 1970–1980-luvulla työskentelleiden kaivostyöläisten mukaan.
Lukas Ridgeston

Lukas Ridgeston (s. 5. huhtikuuta 1974 Bratislava) on slovakialainen homopornonäyttelijä ja eroottinen malli. Hän esiintyi lähes pelkästään top-rooleissa, mutta teki bottomin ominaisuudessa elokuvat Lukas' Story 2: When Boy Meets Boy ja Lucky Lukas. Hän on Grabby- ja GayVN-palkittu; hänet on otettu GayVN-palkintojen Hall of Fameen.
Ridgeston lopetti elokuvissa esiintymisen vuonna 2005, mutta on jatkanut työtään Bel Amin palveluksessa muun muassa ohjaten. Hänen pituutensa on 175 cm.
Palkinnot

AVN Awards 2006: voitto luokissa Paras ulkomainen julkaisu ja Paras ulkomaisen julkaisun näyttelijä (molemmat elokuvasta Lukas in Love)
Aiheesta muualla

Lukas Ridgeston Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lukas Ridgeston
Käännös suomeksi
László Bénes

László Bénes vuonna 2016.
László Bénes (s. 9. syyskuuta 1997 Dunajská Streda) on slovakialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Union Berliniä. Hän edusti kaudet 2022–2024 2. Bundesliigassa Hamburger SV:tä, johon hän siirtyi Borussia Mönchengladbachista kesällä 2022. Hän on Saksassa pelannut lainasopimuksilla myös Holstein Kielissä vuoden 2019 alkupuoliskon ja Augsburgissa vuoden 2021 helmikuusta kauden loppuun. Hän on pelannut Slovakian A-maajoukkueessa vuodesta 2017.
Bénes on kauden 2023–2024 loppuun mennessä pelannut Bundesliigassa 65 ottelua, joissa hän on tehnyt kaksi maalia, ja 2. Bundesliigassa 75 ottelua, joissa hän on tehnyt 21 maalia. Slovakian liigassa hän on pelannut Žilinan joukkueessa 31 ottelua ja tehnyt niissä kaksi maalia.
Bénes pelasi useissa Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran kesäkuussa 2017 MM-karsintaottelussa Liettuaa vastaan. Vuonna 2019 hän pelasi kaksi maaottelua ja kesäkuussa 2021 ennen EM-kilpailuja kaksi, joista ensimmäisessä Bulgariaa vastaan hän teki joukkueensa ainoan maalin. EM-turnauksessa hän pääsi vaihdosta kentälle Slovakian toisessa alkulohko-ottelussa Ruotsia vastaan ja kolmannessa alkulohko-ottelussa Espanjaa vastaan. EM-kilpailuissa 2024 hän tuli vaihdosta kentälle alkulohko-ottelussa Ukrainaa ja tappiollisessa neljännesvälieräottelussa Englantia vastaan. Hän on pelannut heinäkuun 2024 loppuun mennessä 24 A-maaottelua ja tehnyt niissä kaksi maalia, joista toisen kesäkuussa 2024 ystävyysottelussa Walesia vastaan.
Macaon hallintojohtaja

| Macaon hallintojohtaja |
| --- | --- |
 澳門特首 Chefe do Executivo de Macau
 
 Ho kuvattuna vuonna 2009
 Nykyinen Ho Iat Seng 20. joulukuuta 2019 lähtien
Virka-asunto:  Macaon hallinnon päämaja
Nimittäjä:  Kiinan kansantasavallan valtioneuvosto
Kauden pituus:  5 vuotta, uusittavissa kerran
Ensimmäinen:  Edmund Ho
Kotisivut:  https://www.gce.gov.mo
Macaon hallintojohtaja (kiin.: 澳門行政長官; Jyutping: Ou3mun2 Hang4zing3 Zoeng2gun1, port. Chefe do Executivo de Macau) on Kiinalle kuuluvan Macaon erityisalueen hallituksen johtaja. Virkaa edelsi Macaon kuvernööri, joka johti Portugalin Macaota.
Macaon peruslain mukaan hallintojohtaja käyttää ylintä toimeenpanevaa valtaa kaupungissa.
Nykyinen hallintojohtaja Ho Iat Seng valittiin tehtäväänsä 25. elokuuta 2019.
Luettelo hallintojohtajista

| Kuva | Nimi | Virassa | Puolue |
| --- | --- | --- | --- |
|  | Edmund Ho | 20. joulukuuta 1999 – 19. joulukuuta 2009 | sit. |
|  | Fernando Chui | 20. joulukuuta 2009 – 19. joulukuuta 2019 | sit. |
|  | Ho Iat Seng | 20. joulukuuta 2019– | sit. |
Mario Williams

| Mario Williams |
| --- | --- |

Henkilötiedot
Syntynyt: 31. tammikuuta 1985 Richlands, Pohjois-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  131 kg
Pelipaikka:  puolustuksen linjamies
Pelinumero:  94
Pelaajaura
Seurat:  Houston Texans   Buffalo Bills   Miami Dolphins
NFL-varaus:  1. varaus, 2006 Houston Texans
Pääsarjaura:  2006–2016
Mario Jerrel Williams (s. 31. tammikuuta 1985, Richlands, Pohjois-Carolina) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Hän pelasi 11 kautta NFL-liigassa edustaen Houston Texansia, Buffalo Billsiä ja Miami Dolphinsia.
Williams oli NFL:n varaustilaisuuden ensimmäinen varaus vuonna 2006. Hänet valittiin urallaan neljästi NFL:n tähdistöotteluun Pro Bowliin.
NFL-ura

Houston Texans varasi Pohjois-Carolinan valtionyliopiston joukkueessa yliopistojalkapalloa pelanneen Williamsin vuoden 2006 NFL:n varaustilaisuuden ensimmäisenä pelaajana vuonna 2006. Williams pelasi Texansissa viisi kautta, joiden aikana hän vakiinnutti asemansa yhtenä liigan parhaimmista puolustuksen linjamiehistä. Kauden 2011 jälkeen Williamsista tuli rajoittamaton vapaa pelaaja, joten hän oli vapaa neuvottelemaan minkä tahansa seuran kanssa.
Williams teki maaliskuussa 2012 kuuden vuoden sopimuksen Buffalo Billsin kanssa. Sopimuksen arvo voi parhaimmillaan nousta yli 100 miljoonaan dollariin, joka tekee siitä NFL-historian rahakkaimman puolustajan tekemän sopimuksen.
Bills vapautti Williamsin sopimuksestaan neljän kauden jälkeen. Hän teki maaliskuussa 2016 kaksivuotisen sopimuksen Miami Dolphinsin kanssa. Williams pelasi Dolphinsissa vain yhden kauden, sillä joukkue purki hänen sopimuksensa huonosti pelatun kauden jälkeen.
Makareus

Makareus (m.kreik. Μακαρεύς, lat. Macareus) tai Makar (m.kreik. Μάκαρ, lat. Macar) oli kreikkalaisessa mytologiassa usean mieshahmon nimi.
Makareus, Aioloksen ja Enareten poika, rakastui sisareensa Kanakeen ja vietteli tämän. Heidän isänsä saatua tietää molemmat sisarukset surmasivat itsensä, Kanake vieläpä isänsä tarkoitusta varten lähettämällä miekalla.
Makar, yksi heliadeista, oli Helioksen ja Rhoden poika. Hän oli muiden veljiensä mukana surmaamassa yhtä veljeksistä, Tenegestä, kateellisena tämän taidoille. Tekonsa jälkeen hän pakeni Lesbokselle, jossa hänestä tuli kuningas. Joissakin lähteissä Makarin kerrotaan ollen Krinakoksen poika.
Makareus oli yksi Odysseuksen kumppaneista ja kotoisin Nerikoksesta.
Makareus oli Lykaonin poika, jonka mukaan oli nimetty Makareain kaupunki Arkadiassa.
Makareus oli yksi lapiiteista, jotka osallistuivat Peirithooksen häissä taisteluun kentaureja vastaan. Hän surmasi Erigdupoksen.
Makareus oli Lokriin kuningas ja Euboian isä.
Luettelo Stanley Cupin voittaneista suomalaisista jääkiekkoilijoista

Tämä on luettelo Stanley Cupin voittaneista suomalaisista jääkiekkoilijoista. Ensimmäinen luettelo koostuu varsinaisista Stanley Cupin voittajista ja toinen luettelo pelaajista, jotka ovat olleet mukana Stanley Cupin voittaneessa joukkueessa, mutta joiden nimiä ei vähäisen ottelumäärän vuoksi ole kaiverrettu pokaaliin. Luetteloissa mainittuina ovat pelaajan nimen lisäksi voittojen määrä sekä joukkue ja vuosi.
Saadakseen nimensä palkintopokaaliin on pelaajan pelattava kauden aikana vähintään 41 runkosarjaottelua tai yksi ottelu Stanley Cup -finaaleissa.
Stanley Cupin voittaneet

| × | Pelaaja | Vuosi ja joukkue |
| --- | --- | --- |
| 5 | Jari Kurri | 1984, 1985, 1987, 1988, 1990 (Edmonton Oilers) |
| 5 | Esa Tikkanen | 1985, 1987, 1988, 1990 (Edmonton Oilers), 1994 (New York Rangers) |
| 2 | Reijo Ruotsalainen | 1987, 1990 (Edmonton Oilers) |
| 2 | Olli Määttä | 2016, 2017 (Pittsburgh Penguins) |
| 1 | Jere Lehtinen | 1999 (Dallas Stars) |
| 1 | Ville Nieminen | 2001 (Colorado Avalanche) |
| 1 | Teemu Selänne | 2007 (Anaheim Ducks) |
| 1 | Valtteri Filppula | 2008 (Detroit Red Wings) |
| 1 | Antti Niemi | 2010 (Chicago Blackhawks) |
| 1 | Tuukka Rask | 2011 (Boston Bruins) |
| 1 | Teuvo Teräväinen | 2015 (Chicago Blackhawks) |
| 1 | Kimmo Timonen | 2015 (Chicago Blackhawks) |
| 1 | Artturi Lehkonen | 2022 (Colorado Avalanche) |
| 1 | Mikko Rantanen | 2022 (Colorado Avalanche) |
| 1 | Aleksander Barkov | 2024 (Florida Panthers, C) |
| 1 | Anton Lundell | 2024 (Florida Panthers) |
| 1 | Eetu Luostarinen | 2024 (Florida Panthers) |
| 1 | Niko Mikkola | 2024 (Florida Panthers) |
Stanley Cupin voittaneisiin joukkueisiin kuuluneet

| × | Pelaaja | Vuosi ja joukkue |
| --- | --- | --- |
| 2 | Raimo Summanen | 1984, 1985 (Edmonton Oilers) |
| 1 | Kari Jalonen | 1984 (Edmonton Oilers) |
| 1 | Ari Ahonen | 2003 (New Jersey Devils) |
| 1 | Janne Pesonen | 2009 (Pittsburgh Penguins) |
| 1 | Antti Raanta | 2015 (Chicago Blackhawks) |
| 1 | Ville Husso | 2019 (St. Louis Blues) |
| 1 | Christopher Gibson | 2021 (Tampa Bay Lightning) |
| 1 | Justus Annunen | 2022 (Colorado Avalanche) |
| 1 | Sampo Ranta | 2022 (Colorado Avalanche) |